Crescenzio Sepe

Crescenzio Sepe (født 2. juni 1943 i Carinaro i provinsen Caserta i Italia) er kardinal i den katolske kirke, og erkebiskop av Napoli. Han har også virket i det pavelige diplomati og i den romerske kurie.


== Liv og virke ==


=== Bakgrunn ===
Han gikk på gutteseminar i Aversa der han var gymnasiast, studerte filosofi ved det regionale seminar i Salerno og så teologi i Roma.


=== Prest ===
Han ble ordinert for bispedømmet Aversa 12. mars 1967. Etter videre studier tok han doktorgraden i teologi, kanonisk rett og filosofi. Han virket som dosent ved Lateranuniversitetet og ved universitetet Urbaniana. For å forberede seg på en karriere i Den diplomatiske tjeneste ved Den hellige stol, gikk han inn på den pavelige diplomatskole i 1969. Han ble sendt som pavelig diplomat til Brasil, der han virket fra 1972 til 1975. Deretter ble han kalt til tjeneste i Statssekretariatet i Vatikanet. 
I 1987 ble han utnevnt til assessor ved Statssekretariatet og president for kommisjonen for mediespørsmål ved Vatikanet.


=== Biskop ===
Han ble utnevnt den 4. april 1992 og bispeviet den 21. april av pave Johannes Paul II i 1992. Medkonsekratorer var Krakóws erkebiskop, kardinal Franciszek Macharski, og kardinalstatssekretær Angelo Sodano. Han ble da også sekretær for Kongregasjonen for kleresiet. Den 3. november 1997 utnevnte pave Johannes Paul ham til generalsekretær for den sentralkomite som forestod planleggingen av det store jubileum ved tdet tilstundende årtusenskiftet, år 2000.


=== Kardinal ===
Siden 21. januar 2001 har han tilhørt kardinalskollegiet (som kardinaldiakon, med Dio Padre Misericordioso som tittelkirke), og var prefekt for Kongregasjonen for folkenes evangelisering fra 2001 til 2006. Han var også storkansler ved det pavelige universitetet Urbaniana. Han ble av noen nevnt som papabile i forkant av konklavet 2005.Den 20. mai 2006 ble han av pave Benedikt XVI utnevnt til erkebiskop av Napoli, og med dette også elebert til kardinalprest. Den 1. juli 2006 ble han innført i sitt embede i Napoli som etterfølgere etter kardinal  Michele Giordano.
Da pave Benedikt XVI fratrådte, ble kardinal Sepe 4. mars 2013 trukket ut som assistent for kardinalkamreren (som representant for kardinalpresten), og tilhørde med deette i tre dager sen særkommisjon som regulerte noen underordnede saker under sedisvakansen. Han deltok på konklavet i 2013, det som valgte pave Frans (kardinal Jorge Bergoglio).
Den 12. desember 2020 innvilget pave Frans hans aldersbetingede fratreden fra erkebispestolen i Napoli.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak (1890-1962) *1933
Pave Johannes Paul II (1920-2005) *1958
Kardinal Crescenzio Sepe (1943-) *1992


== Referanser ==


== Eksterne lenker ==
Biografi – katolsk.no
Biografi på The Cardinals of the Holy Roman Church